techiaith/cofnodycynulliad_en-cy huggingface dataset:
English: I thank the Cabinet Secretary for his answer. I'm sure he would agree with me that the industrial and manufacturing heritage of the Valleys is not something that should be confined to its past, but should be central to its future as well. We've got particular challenges facing us in terms of research and development and productivity, and I hope he won't underestimate the potential for Welsh Government to make meaningful interventions that can transform the economic prospects of that region. Last month, the Scottish Government announced that it was going to create a national manufacturing institute in Scotland, based on the very successful advanced manufacturing centre in Sheffield. The one in Sheffield has 100 private partners plus, and it supports very highly skilled and highly paid jobs in that region. So, now that he's got a little bit more time to tinker with his economic strategy over the summer, I wonder if he will look into the merits of creating a niche manufacturing institute, and of course that that should be located in the south Wales Valleys.
Welsh: Diolch i Ysgrifennydd y Cabinet am ei ateb. Rwy'n siŵr y byddai'n cytuno â mi nad yw treftadaeth ddiwydiannol a gweithgynhyrchu'r Cymoedd yn rhywbeth y dylid ei chyfyngu i'w gorffennol, ond dylai fod yn ganolog i'w dyfodol hefyd. Mae heriau arbennig yn ein hwynebu o ran ymchwil a datblygu a chynhyrchiant, a gobeithiaf na fydd yn tanamcangyfrif potensial Llywodraeth Cymru i wneud ymyriadau ystyrlon a all drawsnewid rhagolygon economaidd y rhanbarth hwnnw. Y mis diwethaf, cyhoeddodd Llywodraeth yr Alban y bydd yn creu sefydliad gweithgynhyrchu cenedlaethol yn yr Alban, yn seiliedig ar y ganolfan weithgynhyrchu uwch lwyddiannus iawn yn Sheffield. Mae gan yr un yn Sheffield dros 100 o bartneriaid preifat, ac mae'n cynnal swyddi tra medrus â chyflogau uchel yn y rhanbarth hwnnw. Felly, gan fod ganddo ychydig mwy o amser yn awr i chwarae â'i strategaeth economaidd dros yr haf, tybed a allai edrych ar rinweddau creu sefydliad gweithgynhyrchu arbenigol, ac ar ei leoli, wrth gwrs, yng Nghymoedd de Cymru.
English: I'm very pleased to say to the Member that I've already done it. In fact, I announced last week that an advanced manufacturing institute based on the Advanced Manufacturing Research Centre in Sheffield, which will be delivered with the University of Sheffield and universities in Wales, is being built. I approved the funding for the first phase of the institute just last week. It's also my vision that, as part of the technology park that we'll be developing in Ebbw Vale, we will see an advanced manufacturing centre of excellence configured there as well. The model of the AMRC is already proven. Institutions and businesses have access to £0.5 billion-worth of research equipment. That's why the model is so attractive. The advanced manufacturing and research institute in north Wales will build on that model, and I was also able to reveal that, according to the business case, the AMRI in north Wales will have an economic impact of up to £4 billion on GVA in the next 20 years. I want to make sure that we replicate that sort of model of success in the south Wales Valleys.
Welsh: Rwy'n falch iawn o ddweud wrth yr Aelod fy mod eisoes wedi gwneud hynny. Yn wir, yr wythnos diwethaf cyhoeddais y bwriad i adeiladu sefydliad gweithgynhyrchu uwch yn seiliedig ar y ganolfan ymchwil weithgynhyrchu uwch yn Sheffield, ac a fydd yn cael ei ddarparu gyda Phrifysgol Sheffield a phrifysgolion yng Nghymru. Cymeradwyais y cyllid ar gyfer cam cyntaf y sefydliad yr wythnos diwethaf. Fy ngweledigaeth hefyd, fel rhan o'r parc technoleg y byddwn yn ei ddatblygu yng Nglynebwy, yw y byddwn yn gweld canolfan ragoriaeth ar gyfer gweithgynhyrchu uwch yn cael ei ffurfio yno hefyd. Mae model y ganolfan ymchwil weithgynhyrchu uwch eisoes wedi'i brofi. Mae gan sefydliadau a busnesau fynediad at werth £0.5 biliwn o offer ymchwil. Dyna pam fod y model mor ddeniadol. Bydd y sefydliad gweithgynhyrchu ac ymchwil uwch yng ngogledd Cymru yn adeiladu ar y model hwnnw, a gellais ddangos hefyd, yn ôl yr achos busnes, y bydd y sefydliad gweithgynhyrchu ac ymchwil uwch yng ngogledd Cymru ag effaith economaidd o hyd at £4 biliwn ar werth ychwanegol gros yn yr 20 mlynedd nesaf. Rwy'n awyddus i sicrhau ein bod yn ailadrodd model o lwyddiant o'r math hwnnw yng Nghymoedd de Cymru.
English: I look forward to scrutinising in this Chamber 'Our Valleys, Our Future', because we certainly need a transformative vision for the Valleys. I'm not sure the Valleys landscape park would constitute a hub, but it would be a transformative vision, potentially. We've got to start to recognise the real potential of this resource. The Valleys were once amongst Britain's most beautiful spots, and travellers from all over the UK would come and paint pictures and write poetry about this wonderful landscape. They should come again, and more of them. I commend the sort of vision that your colleague Huw Irranca-Davies has for a Valleys forest, for instance. There is great potential there, and now we need to match it with vision.
Welsh: Edrychaf ymlaen at graffu ar 'Ein Cymoedd, Ein Dyfodol' yn y Siambr hon, oherwydd yn sicr, mae arnom angen gweledigaeth drawsffurfiol ar gyfer y Cymoedd. Nid wyf yn siŵr a fyddai parc tirlun y Cymoedd yn ganolbwynt, ond gallai fod yn weledigaeth drawsffurfiol. Mae'n rhaid i ni ddechrau cydnabod gwir botensial yr adnodd hwn. Arferai'r Cymoedd fod ymhlith mannau harddaf Prydain, a byddai teithwyr o bob rhan o'r DU yn dod i baentio lluniau ac ysgrifennu barddoniaeth am y dirwedd wych hon. Dylent ddod eto, a mwy ohonynt. Cymeradwyaf y math o weledigaeth sydd gan eich cyd-Aelod, Huw Irranca-Davies, ar gyfer coedwig y Cymoedd, er enghraifft. Mae potensial mawr yn hynny o beth, ac mae angen inni sicrhau yn awr fod gennym weledigaeth sy'n cyd-fynd â hynny.
English: Can I thank David Melding for his question, and also for, once again in this Chamber, touching on the importance of well-being to the economy, and the contribution that the natural landscape can make to our well-being? My colleague the Minister for Lifelong Learning and Welsh Language will be making a statement in the Chamber concerning the idea of a Valleys park. I'm sure that it's an idea that you will very much welcome, and will incorporate, I am sure, a good degree of forestry and outdoor health activities.
Welsh: A gaf fi ddiolch i David Melding am ei gwestiwn, a hefyd am gyfeirio, unwaith eto yn y Siambr hon, at bwysigrwydd llesiant i'r economi, a'r cyfraniad y gall y dirwedd naturiol ei wneud i'n llesiant? Bydd fy nghyd-Aelod, Gweinidog y Gymraeg a Dysgu Gydol Oes, yn gwneud datganiad yn y Siambr ynglŷn â'r syniad o barc y Cymoedd. Rwy'n siŵr ei fod yn syniad y byddwch yn ei groesawu'n fawr iawn, ac rwy'n siŵr y bydd yn cynnwys cryn dipyn o goedwigaeth a gweithgareddau iechyd awyr agored.
English: Cabinet Secretary, given the contribution that tourism is making to economic development across the country, I'm pleased to note the tremendous success that we've seen with the tourist investment support scheme across Wales. But I am concerned to note that, of the 205 schemes that have received offers of grant support under the tourism investment support scheme since April 2011, only four of those were located in the south Wales Valleys region. I'm very pleased to say that Rock UK in my constituency was one of them. Given the beautiful countryside that David Melding's just been talking about, and the rich industrial and social heritage of the area, do you share my concern at this limited take-up in the Valleys, even given that TISS is a funder of last resort? Could I ask you if you'd consider undertaking some research into why businesses in this area are reluctant to take advantage of this specific source of funding and whether in fact there is scope for extending the scheme - for extending the scope of the scheme?
Welsh: Ysgrifennydd y Cabinet, o ystyried y cyfraniad y mae twristiaeth yn ei wneud i ddatblygiad economaidd ledled y wlad, rwy'n falch o nodi'r llwyddiant ysgubol rydym wedi'i weld gyda'r cynllun cymorth buddsoddi mewn twristiaeth ledled Cymru. Ond mae'n peri pryder i mi nodi, o'r 205 o gynlluniau sydd wedi derbyn cynigion am gymorth grant o dan y cynllun cymorth buddsoddi mewn twristiaeth ers mis Ebrill 2011, mai pedwar yn unig o'r rheini sydd wedi'u lleoli yn rhanbarth Cymoedd de Cymru. Rwy'n falch iawn o ddweud bod Rock UK yn fy etholaeth yn un ohonynt. O ystyried yr harddwch gwledig y mae David Melding newydd fod yn siarad amdano, a threftadaeth ddiwydiannol a chymdeithasol gyfoethog yr ardal, a ydych yn rhannu fy mhryder ynglŷn â'r nifer gyfyngedig sydd wedi manteisio ar hyn yn y Cymoedd, hyd yn oed o ystyried bod y cynllun cymorth buddsoddi mewn twristiaeth yn gyllidwr pan fetha popeth arall? A gaf fi ofyn a fyddech yn ystyried gwneud rhywfaint o ymchwil mewn perthynas â pham nad yw busnesau yn yr ardal hon yn barod i fanteisio ar y ffynhonnell benodol hon o gyllid ac a oes lle, mewn gwirionedd, i ehangu'r cynllun - i ehangu cwmpas y cynllun?
English: Can I thank Dawn Bowden for her interest again in the visitor economy? Dawn has recognised regularly in this Chamber the value that tourism can make to communities in her constituency. I do share her concerns about the number of projects funded through TISS that have actually been delivered in the communities that she's spoken about. For that reason, we carried out a piece of work to understand why fewer businesses come forward in the Valleys than in other areas of Wales. As part of that work, we've also secured tourism funding from the rural development programme, which will enable us to deliver a higher intervention rate to businesses, and my officials will be undertaking a scoping study and an engagement programme, with a view to being able to develop more reputation-changing, interesting, innovative, creative tourism attractions in the Valleys communities. I think the Member's already identified one particular attraction that has proven to be quite game changing within her community. There are many others. There are, for example, activities based on biking and mountain biking, such as Bike Park Wales, that have proven enormously successful and have changed perceptions of the area.
Welsh: A gaf fi ddiolch i Dawn Bowden am ei diddordeb unwaith eto yn yr economi ymwelwyr? Yn rheolaidd yn y Siambr hon, mae Dawn wedi cydnabod gwerth posibl twristiaeth i gymunedau yn ei hetholaeth. Rhannaf ei phryderon ynglŷn â nifer y prosiectau a ariennir drwy'r cynllun cymorth buddsoddi mewn twristiaeth sydd wedi cael eu rhoi ar waith, mewn gwirionedd, yn y cymunedau y soniai amdanynt. Am y rheswm hwnnw, gwnaethom waith i geisio deall pam fod llai o fusnesau wedi dangos diddordeb yn y Cymoedd nag mewn ardaloedd eraill yng Nghymru. Fel rhan o'r gwaith hwnnw, rydym hefyd wedi sicrhau cyllid twristiaeth o'r rhaglen datblygu gwledig, a fydd yn ein galluogi i ddarparu cyfradd ymyrraeth uwch i fusnesau, a bydd fy swyddogion yn cynnal astudiaeth gwmpasu a rhaglen ymgysylltu gyda'r bwriad o allu datblygu mwy o atyniadau twristiaeth creadigol, diddorol ac arloesol sy'n newid delwedd yng nghymunedau'r Cymoedd. Credaf fod yr Aelod eisoes wedi nodi un atyniad penodol sydd wedi gweddnewid pethau yn ei chymuned. Ceir llawer o rai eraill. Mae gweithgareddau sy'n seiliedig ar feicio a beicio mynydd, er enghraifft, megis Parc Beicio Cymru, wedi bod yn llwyddiannus tu hwnt ac wedi newid canfyddiadau pobl ynglŷn â'r ardal.
English: Yes, very much so. I'm looking forward to being at Flint castle this very Friday, where we'll reveal a world-class arts installation design, which I'm sure will capture the imagination not just of people in Flint but the people of north Wales and beyond. I'd also like to extend my best wishes to the Welsh team as they go out to the Rugby League World Cup. I'm sure that they will perform magnificently and do us proud and I wish them all the best. Officials recently engaged with 30 events organisers in north Wales to scope out further opportunities. We currently spend around about £1.7 million in supporting major events in north Wales, but we want to build on the reputation that north Wales now has globally as one of the best destinations to visit for a holiday and for outdoor adventure. So, our investment must continue in those innovative products such as Surf Snowdonia, as well as the innovative major events, which can attract new and existing visitors alike. The Member may also be aware that a sports facilities study has been commissioned. Work is under way to assess what facilities are needed for future major events to be hosted in Wales. That study will look at all parts of Wales and will assess existing infrastructure as well as the demands for new sports stadia. The Member may also be interested to know that I did recently meet with the Welsh Curling Association to discuss the building of a bespoke facility in the adjoining constituency of Alyn and Deeside.
Welsh: Gallwch, ar bob cyfrif. Rwy'n edrych ymlaen at fod yng nghastell y Fflint ddydd Gwener, lle byddwn yn datgelu dyluniad gosodiad celfyddydol o'r radd flaenaf, a fydd nid yn unig yn ysbrydoli pobl y Fflint, ond pobl gogledd Cymru a thu hwnt, rwy'n siŵr. Hoffwn ddymuno'n dda hefyd i dîm Cymru yng Nghwpan Rygbi Cynghrair y Byd. Rwy'n siŵr y byddant yn perfformio'n wych ac yn destun balchder i ni, a dymunaf bob hwyl i bob un ohonynt. Yn ddiweddar, bu swyddogion yn gweithio gyda 30 o drefnwyr digwyddiadau yng ngogledd Cymru i wneud gwaith cwmpasu ar gyfleoedd pellach. Ar hyn o bryd, rydym yn gwario oddeutu £1.7 miliwn ar gefnogi digwyddiadau mawr yng ngogledd Cymru, ond rydym yn awyddus i adeiladu ar yr enw da sydd gan ogledd Cymru yn fyd-eang erbyn hyn fel un o'r cyrchfannau gorau ar gyfer gwyliau ac ar gyfer gweithgareddau antur yn yr awyr agored. Felly mae'n rhaid inni barhau â'n buddsoddiad yn y cynhyrchion arloesol hyn megis Surf Snowdonia, yn ogystal â'r digwyddiadau mawr arloesol, sy'n gallu denu ymwelwyr newydd yn ogystal â'r ymwelwyr sydd gennym eisoes. Efallai y bydd yr Aelod yn ymwybodol hefyd fod astudiaeth wedi'i chomisiynu ar gyfleusterau chwaraeon. Mae gwaith ar y gweill i asesu pa gyfleusterau sydd eu hangen i allu cynnal digwyddiadau mawr yng Nghymru yn y dyfodol. Bydd yr astudiaeth honno'n edrych ar bob rhan o Gymru a bydd yn asesu'r seilwaith presennol yn ogystal â'r galw am stadia chwaraeon newydd. Efallai y byddai o ddiddordeb i'r Aelod hefyd fy mod wedi cyfarfod â Chymdeithas Cwrlio Cymru yn ddiweddar i drafod adeiladu cyfleuster pwrpasol yn yr etholaeth gyfagos, Alun a Glannau Dyfrdwy.
English: On 9 July, I had the pleasure, with many others, of watching Bryan Adams at Eirias Park in Colwyn Bay who was, of course, preceded the night before by Little Mix, and I'm looking forward, as you may be, on 4 to 6 August, to one of the highlights of my year, which is the Mold Blues and Soul festival - absolutely wonderful: great music, great local ale, great food, and, hopefully, fantastic weather, fingers crossed. Recognising that research and practice show that major popular music events are a fantastic way of stimulating the visitor economy in north Wales, what role is or could the Welsh Government play in helping to promote that within the wider regional offer?
Welsh: Ar 9 Gorffennaf, cefais y pleser, gyda llawer o bobl eraill, o wylio Bryan Adams ym Mharc Eirias ym Mae Colwyn, a Little Mix y noson cynt wrth gwrs, ac edrychaf ymlaen, fel chithau, o bosibl, at un o uchafbwyntiau fy mlwyddyn, ar 4 i 6 Awst, sef Gŵyl Blŵs a Soul yr Wyddgrug - hollol ardderchog: cerddoriaeth wych, cwrw lleol gwych, bwyd gwych, a thywydd gwych, hei lwc. Gan gydnabod bod ymchwil ac arfer yn dangos bod digwyddiadau cerddoriaeth boblogaidd mawr yn ffordd wych o ysgogi'r economi ymwelwyr yng ngogledd Cymru, pa rôl y mae Llywodraeth Cymru yn ei chwarae, neu ba rôl y gallai ei chwarae, yn helpu i hyrwyddo hynny o fewn y cynnig rhanbarthol ehangach?
English: Can I thank Mark Isherwood for his question? I'm looking forward to joining him at Mold Blues and Soul Festival in August. Perhaps we could share a pint at the Alehouse or the Glasfryn afterwards. I'm sure it will be a magnificent event. Mold has carved out an enviable reputation in the region for hosting cultural food and drink and sporting events, and I'm sure that the Blues and Soul Festival will prove hugely successful. We fund, through the tourism product innovation fund, a number of regional and local events and activities that are designed to align with the thematic years, and in north Wales this year there have been a number of events that we've funded to capitalise on the Year of Legends, most notably in Conwy, where an incredible festival recently took place based on what was called 'the tournament' and included jousting. We work with local communities, with tourism providers, and with events organisers through Visit Wales to promote all activities that are taking place, but particularly with those that are aligned with the thematic years. We noticed that, in rallying the entire sector together by using the thematic years, we've been able to gain added value in terms of our offer, and that's what's lead to a significant increase in the marketing spend that's been generated as a consequence of the thematic years, up by around about 18 per cent, we believe, just last year.
Welsh: A gaf fi ddiolch i Mark Isherwood am ei gwestiwn? Edrychaf ymlaen at ymuno ag ef yng Ngŵyl Blŵs a Soul yr Wyddgrug ym mis Awst. Efallai y gallwn rannu peint yn yr Alehouse neu'r Glasfryn wedi hynny. Rwy'n siŵr y bydd yn ddigwyddiad gwych. Mae gan yr Wyddgrug enw da iawn yn y rhanbarth am gynnal digwyddiadau diwylliannol, bwyd a diod a chwaraeon, ac rwy'n siŵr y bydd yr Ŵyl Blŵs a Soul yn llwyddiant ysgubol. Drwy'r gronfa arloesi cynnyrch twristiaeth, rydym yn ariannu nifer o ddigwyddiadau a gweithgareddau rhanbarthol a lleol a gynlluniwyd i gyd-fynd â'r blynyddoedd thematig, ac yng ngogledd Cymru eleni, rydym wedi ariannu nifer o ddigwyddiadau i fanteisio ar Flwyddyn y Chwedlau, yn fwyaf nodedig yng Nghonwy, lle y cynhaliwyd gŵyl anhygoel yn ddiweddar, yn seiliedig ar yr hyn a gâi ei alw'n dwrnamaint, a oedd yn cynnwys ymwan. Rydym yn gweithio gyda chymunedau lleol, darparwyr twristiaeth, a threfnwyr digwyddiadau drwy Croeso Cymru i hyrwyddo'r holl weithgareddau sy'n digwydd, ond yn enwedig gyda'r rheini sy'n cyd-fynd â'r blynyddoedd thematig. Wrth ddod â'r sector cyfan ynghyd drwy ddefnyddio'r blynyddoedd thematig, rydym wedi sylwi ein bod wedi gallu sicrhau gwerth ychwanegol o ran ein cynnig, a dyna sydd wedi arwain at y cynnydd sylweddol yn y gwariant marchnata a gynhyrchwyd o ganlyniad i'r blynyddoedd thematig, cynnydd y credwn ei fod tua 18 y cant, y llynedd yn unig.
English: One of the centres trying to establish itself as a venue for events with some of the major bands is the Racecourse. I have regularly raised the need to invest in the Racecourse with you, because it needs to be - and it should be - an important centre for entertainment, but also an international standard sport stadium. We constantly hear this Government making very proactive statements about conference centres and so on. When will we see the Government being as proactive in ensuring investment in the Racecourse?
Welsh: Un o'r canolfannau sydd yn ceisio sefydlu ei hunan, wrth gwrs, fel lle ar gyfer cynnal digwyddiadau gyda rhai o'r bandiau mawr yw'r Cae Ras. Rydw i'n gyson wedi codi yr angen i fuddsoddi yn y Cae Ras gyda chi, achos mae angen iddo fe fod - ac mi ddylai fe fod - yn ganolfan adloniant o bwys, ond hefyd, wrth gwrs, yn stadiwm chwaraeon o ansawdd rhyngwladol. Nawr, rydym ni'n gyson yn clywed y Llywodraeth yma yn gwneud datganiadau rhagweithiol iawn ynglŷn â chanolfannau cynadleddau ac yn y blaen. Pryd a welwn ni'r Llywodraeth yn bod yr un mor rhagweithiol wrth sicrhau buddsoddiad yn y Cae Ras?
English: Can I thank Llyr for his question? I know he shares a very keen interest in this subject with my colleague Lesley Griffiths, and with the local Member of Parliament, Ian Lucas. I'm sure all of you would like to see, as I would, the Racecourse receive investment to become a more active and vibrant hub within the Wrexham community, but, indeed, in the wider region. My officials, I'm pleased to say, recently met with Wrexham football trust. They discussed the vision for the stadium, but of key significance will be the role that the local authority plays in devising a masterplan for the town to ensure that any future investment in the stadium is aligned with other facilities and other services that are being developed in Wrexham, but, to my mind, there is no doubt that the Racecourse deserves to have investment to make sure that it can go on being the oldest international stadium in Britain, in Europe, and possibly the world. To do that, it will need further investment, and the further investment will only come as a consequence of a sound business case and a very clear vision, and that's exactly what, through my officials, we are now trying to draw together.
Welsh: A gaf fi ddiolch i Llyr am ei gwestiwn? Gwn ei fod yn rhannu diddordeb brwd iawn yn y pwnc hwn gyda fy nghyd-Aelod Lesley Griffiths, a'r Aelod Seneddol lleol, Ian Lucas. Rwy'n siŵr y byddai pob un ohonoch, fel minnau, yn hoffi gweld buddsoddiad yn y Cae Ras er mwyn iddo ddod yn ganolbwynt mwy gweithredol a bywiog yn y gymuned yn Wrecsam, ac yn wir, yn y rhanbarth ehangach. Yn ddiweddar, rwy'n falch o ddweud bod fy swyddogion wedi cyfarfod ag ymddiriedolaeth bêl-droed Wrecsam. Buont yn trafod y weledigaeth ar gyfer y stadiwm, ond bydd rôl allweddol gan yr awdurdod lleol i'w chwarae yn llunio uwchgynllun ar gyfer y dref er mwyn sicrhau bod unrhyw fuddsoddiad yn y stadiwm yn y dyfodol yn cydweddu â chyfleusterau eraill a gwasanaethau eraill sy'n cael eu datblygu yn Wrecsam, ond yn fy marn i, nid oes amheuaeth fod y Cae Ras yn haeddu buddsoddiad er mwyn sicrhau y gall barhau i fod yn stadiwm ryngwladol hynaf Prydain, Ewrop, ac o bosibl, y byd. I wneud hynny, bydd angen buddsoddiad pellach, ac ni ddaw hwnnw heb achos busnes cadarn a gweledigaeth glir iawn, a dyna'n union rydym ni, drwy fy swyddogion, yn ceisio'i sicrhau yn awr.
English: Well, on measures of household incomes and wealth, Wales is not the poorest part of the UK. Nonetheless, we do need to improve wealth and well-being considerably. Therefore, we are taking a range of actions to deliver prosperity for all in Wales, including investing in skills and infrastructure and creating an environment where businesses can start up and grow.
Welsh: Wel, ar fesurau incwm a chyfoeth aelwydydd, nid Cymru yw rhan dlotaf y DU. Serch hynny, mae angen i ni wella cyfoeth a llesiant yn sylweddol. Felly, rydym yn cymryd ystod o gamau i ddarparu ffyniant i bawb yng Nghymru, gan gynnwys buddsoddi mewn sgiliau a seilwaith a chreu amgylchedd lle y gall busnesau sefydlu a thyfu.